ເກົາຫຼີໃຕ້ ລົບລ້າງ ກົດໝາຍ ຫຼິ້ນຊູ້ ນອກໃຈຜົວເມຍ
ກົດໝາຍດັ່ງກ່າວ ຕົ້ນຕໍຖືວ່າ ເປັນຄວາມພະຍາຍາມ ເພື່ອສົ່ງເສີມ ຄວາມເທົ່າທຽມກັນທາງເພດ ເນື່ອງຈາກວ່າ ແມ່ຍິງທີ່ແຕ່ງານແລ້ວ ໄດ້ຊົມໃຊ້ສິດອື່ນໆ ໜ້ອຍຫຼາຍ.
ສານແຫ່ງນຶ່ງຂອງເກົາຫຼີໃຕ້ໄດ້ຕັດສິນລົບລ້າງກົດໝາຍເກົ່າ ແກ່ຫຼາຍທົດສະວັດສະບັບນຶ່ງແລະເປັນບັນຫາໂຕ້ແຍ້ງກັນທີ່ ຫ້າມຜົວເມຍມີຄວາມສຳພັນທາງເພດກັບຄົນອື່ນ ສານລັດຖະທຳມະນູນ ໄດ້ອອກຄຳຕັດສິນ ໃນວັນພະຫັດມື້ນີ້ ດ້ວຍ ການລົງມະຕິ ເຫັນດີ 7 ສຽງ ຕໍ່ 2 ສຽງຄັດຄ້ານ ໃຫ້ລົບ ລ້າງກົດໝາຍຫ້າມຫລິ້ນຊູ້ນອກໃຈຜົວເມຍ ທີ່ໄດ້ມີຜົນບັງຄັບ ໃຊ້ມາຕັ້ງແຕ່ປີ 1953 ນັ້ນ ທ່ານ Park Han-Chul ປະທານ ສານລັດຖະທຳມະນູນ ກ່າວ ວ່າ ອີງຕາມໂຕເລກຂອງທາງການກໍແມ່ນວ່າ ປະຊາຊົນຈຳນວນຫຼາຍກວ່າ 5 400 ຄົນ ໄດ້ຖືກຕັດສິນວ່າມີຄວາມຜິດໃນຂໍ້ຫາ ທຳຜິດປະເວນີ ໃນຊ່ວງ 6 ປີຜ່ານມານີ້ ແຕ່ກໍບໍ່ສູ້ມີການຕັດສິນໂທດໃຫ້ຈຳຄຸກ ພາຍໃຕ້ກົດໝາຍດັ່ງກ່າວ ການຫ້າມຫລິ້ນຊູ້ສາວ ຜິດປະເວນີນີ້ ທຳອິດແມ່ນຖືກຖືວ່າເປັນຄວາມ ພະຍາຍາມເພື່ອ ສົ່ງເສີມຄວາມເທົ່າທຽມກັນທາງເພດ ເນື່ອງຈາກວ່າພວກແມ່ຍິງທີ່ແຕ່ງງານແລ້ວນັ້ນ ໄດ້ຊົມໃຊ້ສິດອື່ນໆໜ້ອຍຫລາຍ ແຕ່ກົດໝາຍດັ່ງກ່າວໄດ້ກາຍມາເປັນເລື້ອງທີ່ຄົນບໍ່ນິຍົມກັນຫຼາຍຂຶ້ນ ໃນຂະນະທີ່ ວັດທະນະທຳເກົາຫຼີໃຕ້ ໄດ້ປ່ຽນແປງໄປຕາມກາລະເວລາແລະທັນສະໄໝຫຼາຍຂຶ້ນ ໃນຫວ່າງບໍ່ເທົ່າໃດທົດສະວັດຜ່ານມານີ້ ນັບວ່າເປັນເທື່ອທີ 5 ນັບຕັ້ງແຕ່ປີ 1990 ເປັນຕົ້ນມາ ທີ່ສານລັດຖະ ທຳມະນູນ ໄດ້ພະຍາ ຍາມຕ່າວປີ້ນຂໍ້ຫ້າມດັ່ງກ່າວ ການພະຍາຍາມທຸກໆເທື່ອ ກ່ອນໜ້ານີ້ ໄດ້ປະສົບກັບຄວາມລົ້ມແຫຼວ ຍ້ອນວ່າບໍ່ໄດ້ຮັບສຽງສະໜັບສະໜຸນ 6 ສຽງທີ່ຕ້ອງການນັ້ນ ໃນການອອກຄວາມຄິດເຫັນຄັດຄ້ານ ທີ່ເປີດເຜີຍອອກໃນວັນພະຫັດມື້ນີ້ ຜູ້ພິພາກສາ Ahn Chang-Ho ກ່າວວ່າ ກົດໝາຍດັ່ງກ່າວໄດ້ ຊ່ອຍປົກປ້ອງຄ່ານິຍົມຂອງຄອບຄົວ ແລະເຕືອນວ່າ ການລົບລ້າງ ຈະກະຕຸ້ນໃຫ້ເກີດ ຫຼັງຈາກສານຕັດສິນແລ້ວ ລາຄາຮຸ້ນໄດ້ຖີບໂຕສູງຂຶ້ນຮອດ 15 ເປີເຊັນ ອັນເປັນກຳນົດສູງສຸດປະຈຳວັນຂອງບໍລິສັດຜະລິດຖົງຢາງອະນາໄມຮ່ວມເພດທີ່ໃຫຍ່ທີ່ສຸດ Unidus Corp ຂອງເກົາຫຼີໃຕ້